9. pielikums

atklāta konkursa
ID Nr. VIAA 2018/25\_ESF

nolikumam

***PROJEKTS***

# IEPIRKUMA Līgums Nr.\_\_\_\_\_\_\_\_

Rīgā, 2018.gada \_\_.\_\_\_\_\_\_\_\_\_\_

**Valsts izglītības attīstības aģentūra** (turpmāk – Pasūtītājs), reģistrācijas Nr.90001800413, juridiskā adrese: Vaļņu iela 1, Rīgā, LV-1050, \_\_\_\_\_\_\_\_\_\_\_\_\_\_\_ **personā,** kura rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,**un**

**<*Izpildītāja nosaukums*>**, reģistrācijas Nr. <*reģistrācijas numurs vai pers. kods*>, (turpmāk – Izpildītājs), juridiskā adrese: <*juridiskā vai deklarētā adrese*>, tā <*pilnvarotās personas amats, vārds, uzvārds*> personā, kura rīkojas saskaņā ar <*pilnvarojošā dokumenta nosaukums*>, no otras puses,

abi kopā saukti – Līdzēji, katrs atsevišķi arī – Līdzējs, pamatojoties uz atklāta konkursa “Komunikācijas kampaņu izstrāde un īstenošana”, identifikācijas numurs VIAA 2018/25\_ESF (turpmāk – konkurss),rezultātiem un Izpildītāja piedāvājumu, noslēdz šādu līgumu (turpmāk – Līgums):

1. **LĪGUMA PRIEKŠMETS**
	1. Pasūtītājs pasūta un Izpildītājs apņemas nodrošināt **Pieaugušo izglītības projekta integrētās komunikācijas** **kampaņas izstrādi un īstenošanu** saskaņā ar Līguma un tā pielikumu*[attiecīgo līguma pielikumu uzskaitījums]* noteikumiem (turpmāk – Pakalpojums). Iepriekš minētie Līguma pielikumi (turpmāk visi kopā saukti – Līguma pielikumi) ir Līguma neatņemama sastāvdaļa.
	2. Informatīvās kampaņas īstenošana mērķa grupas informēšanai un piesaistei tiek veiktaEiropas Savienības fondu darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” Eiropas Sociālā fonda projekta “Nodarbināto personu profesionālās kompetences pilnveide” (Vienošanās Nr. 8.4.1.0/16/I/001) īstenošanas ietvaros;
2. **LĪGUMA DARBĪBAS UN PAKALPOJUMU IZPILDES TERMIŅŠ**
	1. Līgums stājas spēkā \_\_\_\_\_\_\_\_\_\_\_ (*tiek norādīts līguma parakstīšanas datums*) un ir spēkā līdz \_\_\_\_\_\_ *(tiek norādīts līguma izpildes beigu termiņš atbilstoši iepirkuma nolikuma 1.6.1.nolikumā noteiktajam līguma izpildes termiņam)*.
	2. Izpildītājs apņemas nodrošināt Pakalpojuma sniegšanu laika periodā no Līguma spēkā stāšanās dienas līdz saistību pilnīgai izpildei saskaņā ar Līguma pielikumos noteiktajiem termiņiem un nosacījumiem.
	3. Līguma 2.1. punktā noteiktais Līguma izpildes termiņš var tikt pagarināts šādos gadījumos:
		1. Ja Līguma 2.1. punktā noteiktā izpildes termiņa pagarināšanas nepieciešamība ir radusies no Pasūtītāja atkarīgu apstākļu dēļ, kā arī, ja Līguma izpildes kavējums radies saistībā ar cita līguma (kuru Pasūtītājs noslēdzis ar citu piegādātāju) izpildes kavējumu vai pārkāpumu;
		2. Ir pārtraukta vai kavēta Pasūtītāja īstenotā ārvalstu finanšu instrumenta finansētā projekta ieviešana, kura ietvaros noslēgts šis Līgums;
		3. Ir pārtraukta vai kavēta citas iestādes īstenota ārvalstu finanšu instrumenta finansēta projekta ieviešana, un tas ir saistīts ar Līguma izpildi.
		4. Ja Līguma izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no piegādātāja gribas neatkarīgs iemesls, kuru Izpildītājs iepriekš nevarēja paredzēt vai novērst.
	4. Līguma izpildes termiņš nevar tikt pagarināts, ja tas pārsniedz ārvalstu finanšu instrumenta finansētā projekta termiņu. Šajā gadījumā Pasūtītājs samaksā par Izpildītāja faktiski sniegto Pakalpojumu.
	5. Līguma 2.3.punktā noteiktajos gadījumos Līguma izpildes termiņš var tikt pagarināts par tādu laika posmu, par kādu radies Līguma izpildes kavējums Līguma 2.3.punktā noteikto iemeslu dēļ.
3. **LĪDZĒJU kontaktpersonas**
	1. Pasūtītāja kontaktpersona: *vārds, uzvārds, e-pasts\_\_\_\_\_\_\_\_, tālr*.\_\_\_\_\_\_\_\_\_\_.
	2. Izpildītāja kontaktpersona: *vārds, uzvārds, e-pasts\_\_\_\_\_\_\_\_, tālr*.\_\_\_\_\_\_\_\_\_\_.
	3. Līdzēju kontaktpersonas uztur sakarus savā starpā, kā arī ir atbildīgas par Līguma izpildes uzraudzīšanu, tai skaitā, par Pakalpojuma nodošanas – pieņemšanas akta sagatavošanu, iesniegšanu un parakstīšanu atbilstoši šī Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
	4. Gadījumā, ja līguma izpildes laikā tiek nomainīts līdzēja kontaktpersona, par to rakstiski tiek informēta otra līdzēja kontaktpersona. Atsevišķi līguma grozījumi par to netiek veikti.
4. **LĪGUMA SUMMA un norēķinu kārtība**
	1. Līguma kopējā summa par Pakalpojuma izpildi ir <summa> EUR (<*euro*>*euro* un <*centi*> centi) bez PVN. PVN likme tiek piemērota atbilstoši samaksas veikšanas dienā spēkā esošajiem normatīvajiem aktiem.
	2. Līguma 4.1.apakšpunktā minētā Līguma summa ir fiksēta un nemainīga Līguma darbības laikā.
	3. Avansa maksājumi līguma darbības laikā netiek paredzēti.
	4. Samaksa par Pakalpojumu tiek veikta pa daļām, Līguma 4.5.punktā noteiktajā kārtībā.
	5. Samaksu par izpildīto Pakalpojumu pasūtītājs veic 3 posmos*:*
		1. 40% no 4.1.punktā noteiktās kopējas līguma summas jeb <summa> EUR (<*euro*>*euro* un <*centi*> centi) bez PVN par kampaņas sagatavošanas darbiem (*t.sk. esošo kampaņas materiālu atjaunošanu, jaunu materiālu izstrādi saskaņā ar tehnisko specifikāciju un tehnisko piedāvājumu*), kas ir veikti, sagatavojot kampaņu saskaņā ar šī Līguma pielikumu Nr.\_\_ “Tehniskais piedāvājums” un Līguma pielikumu Nr.\_\_ “Tehniskā specifikācija”;
		2. 40% no 4.1.punktā noteiktās kopējas līguma summas jeb <summa> EUR (<*euro*>*euro* un <*centi*> centi) bez PVN par kampaņas 1.posma īstenošanas darbiem (t.sk. kampaņas materiālu izvietojumu medijos), kas ir veikta saskaņā ar šī Līguma pielikumu Nr.\_\_ “Tehniskais piedāvājums” un Līguma pielikumu Nr.\_\_ “Tehniskā specifikācija;
		3. 20% no 4.1.punktā noteiktās kopējas līguma summas jeb <summa> EUR (<*euro*>*euro* un <*centi*> centi) bez PVN par kampaņas 2.posma īstenošanas darbiem (*t.sk. kampaņas materiālu atjaunošanu un izvietojumu medijos*), kas ir veikta saskaņā ar šī Līguma pielikumu Nr.\_\_ “Tehniskais piedāvājums” un Līguma pielikumu Nr.\_\_ “Tehniskā specifikācija.
	6. Lai saņemtu 4.5.1.punktā noteikto maksājumu, Pretendents iesniedz kampaņas sagatavošanas posmā paveikto darbu apliecinājumus dokumentu un/vai ilustratīvu apliecinājumu veidā. Pēc iesniegto pakalpojumu apliecinošo dokumentu saņemšanas un pārbaudes atbilstoši Līguma 4.11.punkta nosacījumiem, Pasūtītājs un Pretendents paraksta pieņemšanas nodošanas aktu.
	7. Lai saņemtu Līguma 4.5.2.punktā noteikto maksājumu, Pretendents iesniedz kampaņas 1.posma īstenošanā paveikto darbu apliecinājumus dokumentuun/vai ilustratīvus apliecinājumu veidā (ja tādi ir). Pēc pakalpojuma izpildes apliecinājumu saņemšanas un pārbaudes atbilstoši Līguma 4.11.punkta nosacījumiem, Pasūtītājs un Pretendents paraksta pieņemšanas nodošanas aktu.
	8. Pēc abu kampaņas posmu īstenošanas tiek organizēta izvērtējuma sanāksme. Lai saņemtu Līguma 4.5.3.punktā noteikto maksājumu, 10 (desmit) darba dienu laikā pēc kampaņas izvērtējuma sanāksmes norises, Pretendents iesniedz kampaņas atskaiti par 1.un 2.posma īstenošanu, saskaņā ar Līguma pielikuma Nr.\_\_ “Tehniskā specifikācija” noteikto atskaites saturu, pievienojotveikto darbu apliecinošos dokumentusun/vai ilustratīvos apliecinājumus. Pēc iesniegto pakalpojumu apliecinošo dokumentu saņemšanas un pārbaudes atbilstoši Līguma 4.11.punktā noteiktajai kārtībai, Pasūtītājs un Pretendents paraksta pieņemšanas-nodošanas aktu.
	9. Pasūtītājs 10 (desmit) darba dienu laikā pēc Līguma 4.6., 4.7. un 4.8. punktā norādīto Pakalpojuma sniegšanu apliecinošo dokumentu saņemšanas pārbauda iesniegtos dokumentus.
	10. Ja Pasūtītājs, pārbaudot Izpildītāja iesniegtos dokumentus, konstatē nepilnības Pakalpojuma kvalitātē, Izpildītāja pienākums ir 5 (piecu) darba dienu laikā novērst Pasūtītāja norādītos trūkumus un iesniegt precizētus Pakalpojuma sniegšanu apliecinošos dokumentus Pasūtītājam atkārtotai saskaņošanai.
	11. Ja Pasūtītājs, pārbaudot Izpildītāja iesniegtos dokumentus, konstatē to atbilstību iepirkuma Līguma prasībām, attiecīgā Pakalpojuma izpildes daļa tiek saskaņota un tiek parakstīts Pakalpojuma pieņemšanas – nodošanas akts.
	12. Pamatojoties uz abpusēji parakstītu Pakalpojuma pieņemšanas – nodošanas aktu, Izpildītājs iesniedz Pasūtītājam Pakalpojuma apmaksas dokumentu (rēķinu), ja to paredz Pakalpojuma sniedzēja darbību reglamentējošie normatīvie akti.
	13. Samaksu par izpildīto Pakalpojumu Pasūtītājs Izpildītājam pārskaita uz Izpildītāja kontu, kas norādīts Līguma rekvizītos, 10 (desmit) darba dienu laikā pēc Līguma 4.12.punktā minētā Pakalpojuma pieņemšanas – nodošanas akta abpusējas parakstīšanas un saskaņota rēķina (ja rēķina izsniegšanu paredz Izpildītāja darbību regulējošie normatīvie akti) saņemšanas saskaņā ar Līguma 4.12.punktu.
	14. Par samaksas dienu uzskatāms bankas atzīmes datums Pasūtītāja maksājuma uzdevumā.
	15. Pakalpojums tiek finansēts noEiropas Savienības fondu darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” Eiropas Sociālā fonda projekta “Nodarbināto personu profesionālās kompetences pilnveide” (Vienošanās Nr. 8.4.1.0/16/I/001) finanšu līdzekļiem*.*
5. **PAKALPOJUMa SNIEGŠANAS UN PIEŅEMŠANAS KĀRTĪBA**
	1. Līdzēji apņemas sniegt viens otram informāciju, kas nepieciešama Pakalpojuma savlaicīgai un kvalitatīvai izpildei.
	2. Pasūtītājs apņemas pēc iespējas īsākā laika posmā, bet ne ilgāk kā 2 (divu) darba dienu laikā no Izpildītāja pieprasījuma saņemšanas brīža, nodrošināt Izpildītāju ar Pakalpojuma sniegšanai nepieciešamo informāciju, materiāliem (piemēram, vizuālās identitātes vadlīnijām, logotipiem un tml.) un dokumentiem.
	3. Pakalpojuma izpildes laikā Izpildītājs iesniedz Pasūtītājam saskaņošanai materiālus, kas nepieciešami Pakalpojuma izpildei, un Pasūtītājs saskaņo Izpildītāja iesniegtos materiālus, pēc iespējas īsākā laika posmā, bet ne ilgāk kā 2 (divu) darba dienu laikā, no materiālu saņemšanas brīža. Saskaņošana notiek mutiski vai elektroniski, nesagatavojot par to pieņemšanas – nodošanas aktu.
	4. Ja objektīvu apstākļu dēļ Pasūtītājs nevar saskaņot Izpildītāja iesniegtos materiālus 5.3.punktā noteiktajā termiņā, Pasūtītājam vienojoties ar Izpildītāju, 5.3.punktā noteikto termiņu var pagarināt par Pasūtītājam nepieciešamo dienu skaitu.
	5. Ja Pasūtītājs nav laicīgi, t.i., pēc iespējas īsākā laika posmā, bet ne ilgāk kā 2 (divu) darba dienu laikā no Izpildītāja pieprasījuma saņemšanas brīža, nodrošinājis Izpildītāju ar Pakalpojuma sniegšanai nepieciešamo informāciju, materiāliem (piemēram, vizuālās identitātes vadlīnijām, logotipiem un tml.) vai dokumentiem (izņemot gadījumu, kad Pasūtītājs ar Izpildītāju ir vienojušies par ilgāku informācijas, materiālu vai dokumentu sniegšanas laiku), vai nav veicis citas darbības, kas saskaņā ar šo Līgumu bija jāveic pirms Pakalpojuma uzsākšanas un bez kuru veikšanas Pakalpojuma uzsākšana nav iespējama, vai ir ievērojami apgrūtināta, Izpildītājs nenes atbildību par Pakalpojuma termiņu nokavējumu.
	6. Pakalpojuma izpildiapliecina Līdzēju abpusēji parakstīts Pakalpojuma pieņemšanas - nodošanas akts.Pakalpojuma pieņemšanas – nodošanas akts pēc Līdzēju abpusējas parakstīšanas kļūst par šī Līguma neatņemamu sastāvdaļu.
6. **LĪDZĒJU SAISTĪBAS UN ATBILDĪBA**
	1. Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – neparedzēti darbi), uzņemas Izpildītājs. Šo risku uzņemas Pasūtītājs, ja:
		1. neparedzēto darbu nepieciešamība ir radusies tādu no Līdzēju gribas neatkarīgu apstākļu dēļ, kurus Līdzēji, slēdzot Līgumu, nevarēja paredzēt;
		2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
		3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi;
		4. Ja risku par Līgumā neparedzētiem darbiem uzņēmies Izpildītājs, neparedzētu darbu izpilde negroza Līguma cenu. Ja risku par Līgumā neparedzētiem darbiem uzņēmies Pasūtītājs, Līguma cena tiek grozīta Publisko iepirkumu likumā noteiktajā kārtībā un apmērā.
	2. Izpildītājs apņemas veikt Pakalpojumu Līgumā, tā 1.pielikumā „Finanšu piedāvājums”, 2.pielikumā „Tehniskā specifikācija”, kā arī Izpildītāja konkursā iesniegtajā piedāvājumā paredzētajā termiņā, apjomā un kvalitātē.
	3. Izpildītājs uzņemas atbildību par zaudējumiem, kas nodarīti Pasūtītājam un trešajām personām sakarā ar šī Līguma nepilnīgu un/vai nekvalitatīvu izpildi, izpildi nepilnā vai neatbilstošā apjomā, vai Līguma izpildes termiņa nokavējumu, ciktāl Izpildītājs tajos vainojams.
	4. Izpildītājs apņemas neizpaust informāciju, nepaturēt un nenodot trešajām personām dokumentus vai to kopijas, kas tam ir pieejami saistībā ar Pakalpojuma izpildi.
	5. Izpildītājs Pakalpojuma izpildes ietvaros datu apstrādi veic un datus saglabā atbilstoši Fizisko personu datu aizsardzības likuma prasībām. Atbilstoši Fizisko personu datu aizsardzības likuma prasībām, Izpildītājs nedrīkst izpaust minēto personu datus trešajām personām.
	6. Izpildītājs apņemas piedalīties Pasūtītāja organizētos informatīvajos semināros par Pakalpojuma izpildi, ja tādi tiek organizēti.
	7. Izpildītājam ir pienākums saskaņot ar Pasūtītāju Līgumā minētos jautājumus, kas saistīti ar Līguma izpildi.
	8. Izpildītājam ir pienākums laikus informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā, kā arī par Līgumā minētiem apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā;
	9. Pasūtītājs apņemas veikt samaksu par kvalitatīvi un laikā sniegtu Pakalpojumu šajā Līgumā noteiktajā kārtībā un apmērā.
	10. Līdzēji savstarpēji ir atbildīgi viens otram par nodarītajiem zaudējumiem, ja tie radušies viena Līdzēja vai tā personāla darbības vai bezdarbības dēļ, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
	11. Jebkāda ar šo Līgumu saistīta un jebkurā formā pieejama informācija vai citāda veida dati pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
	12. Pasūtītājs ir tiesīgs kontrolēt Līguma izpildes gaitu, īstenojot Pakalpojuma izpildes kvalitātes kontroles pasākumus, pieprasīt no Izpildītāja kontroles veikšanai nepieciešamo dokumentāciju un paskaidrojumus, kā arī dot Izpildītājam saistošus norādījumus attiecībā uz Līguma izpildi.
	13. Pasūtītājs ir tiesīgs aizstāt Pasūtītāju ar citu iestādi, ja Pasūtītāju kā iestādi reorganizē vai mainās tā kompetence.
	14. Pasūtītājam ir tiesības saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem.
	15. Pasūtītājam ir tiesības apturēt Līguma izpildi ārējā normatīvajā aktā vai šajā Līgumā noteiktajos gadījumos.
	16. Pasūtītājam ir tiesības atkāpties no Līguma ārējā normatīvajā aktā vai šajā Līgumā noteiktajos gadījumos.
	17. Pasūtītājam ir tiesības apturēt un atlikt Līgumā paredzētos maksājumus ārējā normatīvajā aktā vai šajā Līgumā noteiktajos gadījumos.
	18. Ja Izpildītājs nesniedz Pakalpojumu Līgumā un Līguma 2.pielikumā „Tehniskā specifikācija”, kā arī Izpildītāja konkursā iesniegtajā piedāvājumā paredzētajā Pakalpojuma izpildes termiņā, Izpildītājam var tikt piemērots līgumsods 1% (viena procenta) apmērā no nesniegtā Pakalpojuma vērtības bez PVN par katru kavējuma dienu, bet ne vairāk kā 10% (desmit procenti) no Līguma kopējās summas.
	19. Ja Pasūtītājs neveic ar Līgumu saistītos maksājumus Līgumā noteiktajā termiņā, Pasūtītājam var tikt piemērots līgumsods 1% (viena procenta) apmērā no saņemtā Pakalpojuma vērtības bez PVN par katru kavējuma dienu, bet ne vairāk kā 10% (desmit procenti) no Līguma kopējās summas.
	20. Pasūtītājam ir tiesības veikt līgumsoda ieturējumu, veicot samaksu par izpildīto Pakalpojumu.
	21. Līgumsodu samaksa neatbrīvo Līdzējus no saistību izpildes.
7. **LĪGUMA GROZĪJUMI, ATKĀPŠANĀS NO LĪGUMA, LĪGUMA APTURĒŠANA UN IZBEIGŠANA**
	1. Līguma darbības laikā, Līdzējiem abpusēji vienojoties un noformējot rakstisku vienošanos, var tikt veiktiLīguma grozījumi šajāLīgumā un Publisko iepirkumu likuma 61.pantā noteiktajos gadījumos un kārtībā.
	2. Pasūtītājam ir tiesības apturēt Līguma izpildi uz laiku šādos gadījumos:
		1. ja Ministru kabinetā ir ierosināta attiecīgā finanšu instrumenta (no kura līdzekļiem tiek apmaksāts Pakalpojums) plānošanas perioda prioritāšu un aktivitāšu pārskatīšana, un tādēļ Pasūtītājam var tikt samazināts vai atsaukts attiecīgā finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai;
		2. pēc ārvalstu finanšu instrumenta vadībā iesaistītas iestādes vai Ministru kabineta lēmuma.
	3. Pasūtītājs par Līguma apturēšanu uz laiku paziņo Izpildītājam 5 (piecas) darba dienu laikā no brīža, kad Pasūtītājam kļuvis zināms par šī Līguma apturēšanu.
	4. Pasūtītājs Līgumu aptur uz laiku līdz tiek pieņemts lēmums par 7.2.1.punktā minēto prioritāšu un aktivitāšu pārskatīšanu vai tiek pieņemts Līguma 7.2.2.punktā minētais lēmums.
	5. Pasūtītājam ir tiesības atkāpties no Līguma šādos gadījumos:
		1. Izpildītājs ir būtiski nokavējis Līguma izpildes vai starpizpildestermiņu un termiņa kavējumā nav vainojams pats Pasūtītājs;
		2. Pakalpojuma izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
		3. Izpildītājs Līguma noslēgšanas vai Līguma izpildes laikā ir sniedzis nepatiesas ziņas vai apliecinājumus;
		4. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
		5. ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		6. Izpildītājs pārkāpj vai nepilda citu būtisku Līgumā paredzētu pienākumu;
		7. Izpildītājs Pasūtītājam nodarījis zaudējumus;
		8. Ārvalstu finanšu instrumentu vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no Līguma kopējās summas, un minētā korekcija izriet no Izpildītāja pieļauta Līguma pārkāpuma;
		9. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
		10. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100% apmērā;
		11. Ārējā normatīvajā aktā noteiktajos gadījumos;
		12. Citos Līgumā noteiktajos gadījumos.
	6. Līgums var tikt izbeigts šādos gadījumos:
		1. turpmāku Līguma izpildi padara neiespējamu nepārvarama vara;
		2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai;
		3. Publisko iepirkumu likuma 64.pantā noteiktajos gadījumos.
	7. Izpildītājs, nosūtot rakstisku paziņojumu Pasūtītājam, ir tiesīgs vienpusēji atkāpties no Līguma, ja Pasūtītājs Līguma noteiktajā termiņā nav veicis apmaksu par sniegtajiem Pakalpojumiem un Pasūtītāja nokavējums ir sasniedzis vismaz 30 (trīsdesmit) dienas. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāds no Līdzējiem atkāptos no Līguma, izņemot šajā Līgumā noteiktos gadījumus.
	8. Līgums tiek atcelts paziņojuma kārtībā. Līgums ir uzskatāms par atceltu, ja paziņojuma adresāts 15 (piecpadsmit) dienu laikā no paziņojuma izsūtīšanas dienas neceļ iebildumus.
	9. Tiesību atkāpties no Līguma vai prasīt Līguma atcelšanu var izlietot, ja Līdzējs ir ticis brīdināts par iespējamo vai plānoto atkāpšanos no Līguma vai tā atcelšanu un nav novērsis atkāpšanās vai Līguma atcelšanas pamatu Līgumā noteiktajā termiņā.
	10. Katrs no Līdzējiem ir tiesīgs ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu, ja no Līguma rakstura nav secināms, ka Līguma izpilde pēc strīda izšķiršanas vairs nebūs iespējama vai nebūs Pasūtītājam nepieciešama.
	11. Līdzējiem abpusēji vienojoties un noformējot rakstisku vienošanos, Līgums var tikt izbeigts pirms Līguma 2.punktā minētā termiņa.
	12. Līguma izbeigšanas sekas:
		1. Līgumā noteiktajos gadījumos Līdzēji atlīdzina viens otram radītos zaudējumus vai maksā līgumsodu;
		2. Pasūtītājam ir pienākums samaksāt par faktiski saņemto Pakalpojumu.
		3. Pasūtītājam ir tiesības paturēt un lietot līdz Līguma izbeigšanai Pakalpojuma ietveros saņemtos materiālus.
	13. Pasūtītājam un Izpildītājam savstarpēji vienojoties, Līguma izpildes laikā var tikt veikti Tehniskajā specifikācijā noteiktie precizējumi Izpildītāja piedāvājumā. Precizējumu veikšanas rezultātā, līgumcena paliek nemainīga. Precizējumu veikšana tiek saskaņota elektroniski un par to netiek sastādīti līguma grozījumi*.*
8. **LĪGUMA IZPILDĒ IESAISTĪTĀ PERSONĀLA NOMAIŅAS KĀRTĪBA**
	1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
	2. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
	3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma [42. panta](https://likumi.lv/doc.php?id=287760#p42) pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma  [42.panta](https://likumi.lv/doc.php?id=287760#p42) pirmajā vai otrajā daļā (atbilstoši pasūtītāja norādītajam paziņojumā par līgumu vai iepirkuma procedūras dokumentos) minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma[42. panta](https://likumi.lv/doc.php?id=287760#p42) noteikumus. Publisko iepirkumu likuma[42. panta](https://likumi.lv/doc.php?id=287760#p42) trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.
	7. Izpildītājs informē Pasūtītāju, ja Izpildītājs Līguma izpildē iesaista papildus personālu. Šādam Izpildītāja paziņojumam ir informatīvs raksturs un Pasūtītāja atsevišķs saskaņojums papildus personāla piesaistei nav nepieciešams.
9. **AUTORTIESĪBAS**
	1. Līdzēji vienojas, ka parakstot Pakalpojuma pieņemšanas - nodošanas aktu, Izpildītājs, līdz ar īpašumtiesību nodošanu uz materiālajiem objektiem, Pasūtītājam nodod arī visas ar Pakalpojuma izpildi saistītās autora mantiskās tiesības uz sniegtā Pakalpojuma rezultātiem.
	2. Autora mantiskās tiesības netiek nodotas uz darba gaitā Izpildītāja radītajām skicēm vai idejām, to atvasinājumiem, citiem darbiem, materiāliem un prototipiem, kas ir piedāvāti Pasūtītājam, bet Pasūtītājs tos nav apstiprinājis.
	3. Samaksa par autortiesību un blakustiesību pāreju Pasūtītājam ir ietverta summā, ko Pasūtītājs maksā Izpildītājam par šajā Līgumā paredzēto Pakalpojumu.
	4. Nododot Pasūtītājam sniegto Pakalpojumu, kā arī ar to saistītās autortiesības un blakustiesības, ja tādas ir radušās, Izpildītājs vienlaikus nodod Pasūtītājam atļauju veikt Pakalpojuma sniegšanas rezultātā radītajos darbos grozījumus pēc Pasūtītāja ieskatiem, kā arī apliecina, ka šāda atļauja ir saņemta arī no trešajām personām, kuras ir bijušas piesaistītas darbu izpildei.
	5. Izpildītājs apliecina, ka Pakalpojuma sniegšanas gaitā nav aizskartas citu personu autortiesības.
	6. Gadījumā, ja Izpildītājs, izpildot Pakalpojumu, nav ievērojis Autortiesību likumā vai citos normatīvajos aktos un šajā Līgumā noteiktās prasības, kā rezultātā trešās personas un citas personas var celt pretenzijas pret Pasūtītāju un/vai tā klientu, Izpildītāja pienākums ir saviem spēkiem un līdzekļiem risināt radušos strīdu un apmierināt trešo pušu prasības un segt visus zaudējumus, kas Pasūtītājam varētu rasties šādu pretenziju sakarā.
	7. Izpildītājs bez Pasūtītāja rakstveida atļaujas nav tiesīgs izmantot Pakalpojuma sniegšanas ietvaros radītos darbus citu iespējamu darbu izstrādē.
10. **NEPĀRVARAMAS VARAS APSTĀKĻI**
	1. Puses vienojas, ka līgumsaistību nepildīšana, ja to izpildi kavē nepārvaramas varas apstākļi, nevar būt par pamatu Līgumā noteiktās atbildības piemērošanai.
	2. Līguma ietvaros par nepārvaramu varu tiek uzskatīta jebkāda neparedzama ārkārtas situācija vai notikums, kas ir ārpus Līdzēju kontroles un nav radies to kļūdas vai nevērīgas rīcības dēļ vai kas kavē vienu no Līdzējiem veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Par nepārvaramas varas apstākļiem tiek atzīts notikums, no kura nav iespējams izvairīties un kura sekas nav iespējams pārvarēt, notikums, kuru Līguma slēgšanas brīdī nebija iespējams paredzēt, notikums, kas nav radies Līdzēja vai tā kontrolē esošas personas kļūdas vai rīcības dēļ, notikums, kas padara saistību izpildi ne tikai apgrūtinošu, bet neiespējamu.
	3. Par nepārvaramu varu Līguma ietvaros netiks uzskatīti iekārtu vai materiālu defekti vai to piegādes kavējumi (ja vien minētās problēmas neizriet tieši no nepārvaramas varas).
	4. Ja nepārvaramas varas apstākļi ilgst ilgāk par 1 (vienu) mēnesi, tad jebkuram Līdzējam ir tiesības vienpusējā kārtā izbeigt Līgumu.
	5. Līdzējam, kuram kļuvis neiespējami izpildīt saistības nepārvaramas varas apstākļu dēļ, jāinformē otruLīdzēju par šādu apstākļu rašanos vai izbeigšanos.
11. **STRĪDU IZSKATĪŠANAS KĀRTĪBA**
	1. Visus strīdus un domstarpības, kas saistītas ar Līgumā paredzēto saistību izpildi, Līdzēji risina sarunu ceļā.
	2. Ja Līdzēji nevar vienoties sarunu ceļā, strīdu nodod izskatīšanai Latvijas Republikas tiesā normatīvajos aktos noteiktajā kārtībā.
12. **CITI NOTEIKUMI**
	1. Neviens no Līdzējiem bez saskaņošanas ar otru Līdzēju nedrīkst nodot trešajai personai savas saistības, kas ir noteiktas ar šo Līgumu.
	2. Visos Līgumā neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
	3. Izpildītājs Pakalpojuma sniegšanai piesaista šādu personālu:
		1. projekta vadītājs – <vārds, uzvārds>, tālrunis <tālrunis>, e-pasts: <e-pasta adrese>
		2. sabiedrisko attiecību speciālists – <vārds, uzvārds>, tālrunis <tālrunis>, e-pasts: <e-pasta adrese>*[tiek norādīts, slēdzot līgumu iepirkuma priekšmeta 1.daļā];*
		3. Grafiskais dizaineris - <vārds, uzvārds>, tālrunis <tālrunis>, e-pasts: <e-pasta adrese>>
	4. Līdzēji informē viens otru par jebkurām izmaiņām Līdzēja rekvizītos. Atsevišķi Līguma grozījumi par izmaiņām Līdzēju rekvizītos netiek gatavoti.
	5. Līgums sagatavots uz \_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) lapām, tajā skaitā Līguma*[pielikumu uzskaitījums]*,kas parakstīts 2 (divos) identiskos eksemplāros. Abiem Līguma eksemplāriem ir vienāds juridiskais spēks. Viens Līguma eksemplārs glabājas pie Pasūtītāja, otrs – pie Izpildītāja.
13. **LĪDZĒJU REKVIZĪTI UN PARAKSTI**

|  |  |
| --- | --- |
| Pasūtītājs:**Valsts izglītības attīstības aģentūra**Vaļņu iela 1, Rīga, LV-1050Reģ. Nr. 90001800413Valsts kaseKods: Konts:  | **IZPILDĪTĀJS:** |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_